In 1860 het mev. Louisa Hugo (gebore Du Buisson) ’n skool vir 40 dogters en jong dames begin. (Sy was die weduwee van Pieter Hugo, orrelis en musiekonderwyser). Die skool was waarskynlik die eerste waar skool dogters onderrig in Engels ontvang het en was geleë op die terrein van die huidige laerskool. In 1872 word die skool deur prof. en mev. Jan de Villiers oorgeneem. (Hy was ’n afstammeling van ’n Hugenoot, De Villiers, wat uit La Rochelle, Frankryk, gekom het). Jan ‘Orrelis’ was ook musiekonderwyser in die Paarl en het saam met sy vrou ook ’n koshuis begin. In die skool, wat nou uit 200 leerlinge bestaan het, het hy die musiekonderrig behartig, terwyl mev. De Villiers die hoof was van die ‘Ladies’ Seminary' was. Engels was die medium van onderrig en Frans en Hollands is as vakke onderrig.